ایتالو کالوینو

ایتالو کالوینو اک اطالوی  کمیونسٹ لکھاری سی ۔
جم تے جیون
ایتالو کالوینو دے والد ماریو کالوینو اٹلی توں 1909 وچ میکسیکو اُچالا کر گئے سن۔ اوتھے اوہناں کھیتی باڑی دی وزارت وچ اُچ پدھر تے کم سنبھالیا ۔ ماریو کالوینو گرم علاقیاں دی پینڈو معیشت تے واہی بیجی دے ماہر سن ۔ایہی اوہناں کیوبا وچ چوکھا چر پڑھایا وی۔ 1917 وچ اوہ میکسیکو توں کیوبا آ وسے سن تاں جو ایتھے سائنسی تجربے کر سکن۔ ایتھے ای ایتالو کالوینو دا جنم 1923 نوں ہوانا شہر دے مضافاتی علاقے اندرہویا ۔ ماریو کالوینو اِک پکا اُتھل کار سی۔ ایتالو کالوینو دی ماں ایک ماہر نباتات تے یونیورسٹی پروفیسرسی۔ ایتالو کالوینو دے جنم توں 2 سال بعد ایہہ ٹبر مُڑ اِٹلی پرت آیا۔اٹلی اندر 1941 وچ ایتالو کالوینو نے تیورن یونیورسٹی دے زرعی شعبے وچ جتھے کدی اوس دے پیو نے پڑھایا سی، داخلہ لیا پر مگروں سلیکھ دی پڑھائی لئی کھیتر بدل لیا۔ ایتھے تیورن وچ ایتالو کالوینو کمیونسٹ پارٹی دا رُکن بنیا۔ تے کامیاں دی لہر نال خود نوں اصلوں جوڑ دتا۔ کمیونسٹ اخبار تے رسالے لئی لکھدا رہیا۔ ایتالو کالوینو اپنیاں کہانیاں تے ناولاں لئی دُنیا بھر وچ مشہور اے۔ایہہ سوجھوان لکھاری 61ورھیاں دی عمر وچ 19 ستمبر 5 198 نوں ایس جہان نوں خیرا ٓباد کہہ گیا۔

گٹھ:اٹلی
گٹھ:اطالوی شخصیتاں
گٹھ:کمیونزم